
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 419 

1 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προϋποθέσεων και κριτηρίων για την προ¬ 
σωρινή στεγαστική αποκατάσταση παλιννοστούντων 
ομογενών μέσω της επιδότησης ενοικίου στην ελεύ¬ 


θερη αγορά. 1 

Σύσταση ειδικού λογαριασμού του Ταμείου Λαϊκών Αγο¬ 
ρών για την ενίσχυση των Ομοσπονδιών της παρα¬ 
γράφου 5 του Ν. 1023/1980. 2 

Αναστολή της ισχύος της ΦΓ10/1760/21.1.2004 αποφά- 
σεως του Προέδρου του Ελεγκτικού Συνεδρίου. 3 


ΑΠΟΦΑΣΕΙ Σ 

Αριθ. 2780/2004 (1) 

Καθορισμός προϋποθέσεων και κριτηρίων για την προσωρι¬ 
νή στεγαστική αποκατάσταση παλιννοστούντων ομογε¬ 
νών μέσω της επιδότησης ενοικίου στην ελεύθερη αγορά. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Το άρθρο 3 του Ν. 2790/16.2.2000 (Φ.Ε.Κ. 24 Α), «Απο¬ 
κατάσταση των παλιννοστούντων ομογενών από την τέως 
Σοβιετική Ένωση και άλλες διατάξεις», όπως αυτό ισχύει κά¬ 
θε φορά. 

2. Το άρθρο 76 του Ν. 2910/2.5.2001 (Φ.Ε.Κ. 91 Α), «Είσο¬ 
δος και παραμονή αλλοδαπών στην Ελληνική Επικράτεια. 
Κτήση της ελληνικής ιθαγένειας με πολιτογράφηση και άλ¬ 
λες διατάξεις» (παρ. 11 και 12), όπως αυτό ισχύει κάθε φορά. 

3. Το άρθρο 19του Ν. 3072/4.12.2002 (Φ.Ε.Κ. 294 Α), «Επι¬ 
θεώρηση αρχώντης εξωτερικής υπηρεσίας, εκπαίδευση και 
αξιολόγηση των υπαλλήλων του Υπουργείου Εξωτερικών 
και άλλες διατάξεις». 

4. Την απόφαση 96629/22220/3.10.2002 (Φ.Ε.Κ. 1287 Β) 
«Στεγαστική αποκατάσταση παλιννοστούντων ομογενών 
από χώρες της τέως Σοβιετικής Ένωσης, στις ζώνες εγκα¬ 
τάστασης Α, Β, Γ καιΔτης Ελληνικής επικράτειας», όπως αυ¬ 
τή τροποποιήθηκε με την 96629/6295/8.5.2003 (Φ.Ε.Κ. 560 
Β) όμοια απόφαση. 


5. Την 1065956/Α 0006/15.7.2003 (Φ.Ε.Κ. 985 Β) Κοινή Από¬ 
φαση του Πρωθυπουργού και του Υπουργού Οικονομίας και 
Οικονομικών «καθορισμός αρμοδιοτήτων των Υφυπουργών 
Οικονομίας και Οικονομικών»), 

6. Το άρθρο 29 Ατού Ν. 1558/85 (Φ.Ε.Κ. 137 Α), που προ¬ 
στέθηκε με το άρθρο 27 του Ν. 2081/92 (Φ.Ε.Κ. 154 Α) και 
τροποποιήθηκε με το άρθρο 1 παρ. 2 του Ν. 2469/97 (Φ.Ε.Κ. 
38 Α). 

7. Το Π .Δ. 81/2002 (Φ.Ε.Κ. 57/Α/21.3.2003) περί συγχώνευ¬ 
σης των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

8. Την ανάγκη για προσωρινή κάλυψη των στεγαστικών 
αναγκώντων παλιννοστούντων ομογενών από χώρες της τέ¬ 
ως Σοβιετικής Ένωσης, έως την αποκατάστασή τους σε μό¬ 
νιμη - ιδιόκτητη κατοικία. 

9. Την ανάγκη επίλυσης των προβλημάτων που ανέκυψαν 
από την διάλυση του Εθνικού Ιδρύματος Υποδοχής και Απο¬ 
κατάστασης Αποδήμων και Παλιννοστούντων Ομογενών Ελ¬ 
λήνων (Ε.Ι.Υ.Α.Α.Π.Ο.Ε.), ως προς τη συνέχιση του έργου 
του στοντομέατης επιδοτούμενης ενοικίασης, η οποία υλο¬ 
ποιούνταν, είτε μέσω της χορήγησης επιδομάτων στέγασης, 
είτε μέσω της σύναψης μισθωτικών συμβάσεων, αποφασί¬ 
ζουμε: 

Εγκρίνουμε την επιδότηση του ενοικίου των κατοικιών των 
παλιννοστούντων ομογενών, μέχρι 31.12.2004 με βάση τις 
παρακάτω προϋποθέσεις και κριτήρια: 

Α. Προσδιορισμός της επιδότησης 

1. Η επιδότηση του ενοικίου των κατοικιών διαμορφώνεται 
ως εξής: 

- σε ποσοστό 100% επί του συνόλου του μισθώματος για 
3.000 κατοικίες στην Α ζώνη εγκατάστασης, στην οποία πε¬ 
ριλαμβάνονται οι Περιφέρειες Ανατολικής Μακεδονίας - 
Θράκης και Βορείου Αιγαίου καθώς και τα κατοικημένα νη¬ 
σιά του Αιγαίου μέχρι 3.100 κατοίκους, 

- σε ποσοστό 90% επί του συνόλου του μισθώματος για 
500 κατοικίες στη Β ζώνη εγκατάστασης, στην οποία περι¬ 
λαμβάνονται οι παραμεθόριοι Νομοί των Περιφερειών Κε¬ 
ντρικής Μακεδονίας, Δυτικής Μακεδονίας και Ηπείρου. 

- σε ποσοστό 80% επί του συνόλου του μισθώματος για 
500 κατοικίες στη Γ ζώνη εγκατάστασης, στην οποία περι¬ 
λαμβάνεται η υπόλοιπη Ελλάδα, εκτός από τα πολεοδομικά 
συγκροτήματα Αθήνας και Πειραιά, Ηρακλείου, Θεσσαλονί¬ 
κης και Πατρών. 

- σε ποσοστό 60% επί του συνόλου του μισθώματος για 
500 κατοικίες στη Δ ζώνη εγκατάστασης, στην οποία περι¬ 
λαμβάνονται τα πολεοδομικά συγκροτήματα Αθήνας και 
Πειραιά, Ηρακλείου, Θεσσαλονίκης και Πατρών. 

2. Επίσης η επιδότηση ενοικίου: 

2α. Αφορά σε κάθε περίπτωση πρώτη κατοικία, 

2β. Οι δικαιούχοι δεν πρέπει να έχουν, οι ίδιοι, οι σύζυγοι ή 
άλλο δηλωθέν ως προστατευόμενο μέλος του νοικοκυριού 
τους, πλήρες δικαίωμα κυριότητας ή ισόβιας επικαρπίας ή 
οίκησης, εξ ολοκλήρου ή επί ιδανικού μεριδίου, σε άλλο σπί¬ 
τι ή σπίτια ή διαμερίσματα στην Ελλάδα. 

3. Το ύψος της επιδότησης: 

α. Διαμορφώνεται, αφού ληφθούν υπόψη, αφενός οι ανά¬ 
γκες των ενδιαφερομένων, αφετέρου οι συνθήκες της αγο¬ 
ράς, όπως αυτές διαμορφώνονται από τα δεδομένα προσφο¬ 
ράς και ζήτησης στα μισθώματα κατοικιών, συνυπολογιζομέ- 
νων και των ιδιαιτεροτήτων που επικρατούν σε τοπικό επίπεδο, 

β. Δεν μπορεί να υπερβεί το 30% του ανωτάτου ορίου της 
επιδότησης που χορηγούσετο Εθνικό Ίδρυμα Υποδοχής και 
Αποκατάστασης Αποδήμων και Παλιννοστούντων Ομογε¬ 
νών Ελλήνων (Ε.Ι.Υ.Α.Α.Π.Ο.Ε.), 

γ. Στην περίπτωση ανακήρυξης νέων δικαιούχων, δεν θα 
μπορεί να υπερβεί το μέγιστο ύψος της επιδότησης της 
προηγούμενης παραγράφου. 

Β. Δικαιούχοι επιδότησης 

1. Δικαιούχοι της επιδότησης ενοικίου είναι οι παλιννο- 
στούντες ομογενείς από χώρες της τέως Σοβιετικής Ένω¬ 
σης, που έχουν εγκατασταθεί στην ελληνική επικράτεια μέ¬ 
χρι 31.12.1 999 και έχουν αποκτήσει την ελληνική ιθαγένεια ή 
τους έχει χορηγηθεί το Ε.Δ.Τ.Ο. βάσει των διατάξεων του 
άρθρου 1, του Ν. 2790/2000 (Φ.Ε.Κ. 24/Α/ 16.2.2000), όπως 
αυτό αντικαταστάθηκε με το άρθρο 76 του Ν. 2910/2001 
(Φ.Ε.Κ. 91/Α/2.5.2001). Λαμβάνεται υπόψη ότι η ιδιότητα του 
ομογενούς δεν αναιρείται από τον τρόπο απόκτησης της ελ¬ 
ληνικής ιθαγένειας, ούτε από την κατοχή διαβατηρίου χωρίς 
την ένδειξη «παλιννόστηση», αρκεί στο φάκελο ο οποίος τη¬ 
ρείται στην υπηρεσία που εξέδωσε την απόφαση κτήσης της 
ελληνικής ιθαγένειας, να υπάρχουν στοιχεία αποδεικτικά 
της ομογενειακής του ιδιότητας ή να προσκομισθούν στοι¬ 
χεία από τα οποία να συνάγεται ότι ήλθε στην Ελλάδα ως 
ομογενής παλιννοστών. 

2. Αποκλείονται ως δικαιούχοι της επιδότησης ενοικίου: 

2α. Οι ομογενείς που διαμένουν μόνιμα σε άλλες χώρες, 

ανεξάρτητα από την απόκτηση της ελληνικής ιθαγένειας ή 
τη χορήγηση του Ε.Δ.Τ.Ο., καθώς και ομογενείς από χώρες 
της τέως Σοβιετικής Ένωσης, που έχουν εγκατασταθεί στην 
Ελλάδα, μετά την 31.12.1999, 

2β. Οι ομογενείς - δικαιούχοι του Οργανισμού Εργατικής 
Κατοικίας (Ο.Ε.Κ.) και εντάσσονται στο πρόγραμμα επιδό¬ 
τησης ενοικίου του Οργανισμού αυτού με μειωμένες ασφα¬ 
λιστικές προϋποθέσεις ή 

2γ. Ομογενείς που κάνουν χρήση αναλόγου δικαιώματος 
από προγράμματα επιδότησης άλλων φορέων. 

3. Η επιδότηση ενοικίου χορηγείται στους δικαιούχους 
σύμφωνα με την απευθείας δική τους επιλογή, ως προς την 
κατοικία και την καταλληλότητά της για στέγαση, έτσι όπως 
προκύπτει από το μισθωτήριο συμβόλαιο, είναι δε ανεξάρ¬ 
τητη από οποιεσδήποτε άλλες μη συναφείς οικονομικές ενι¬ 
σχύσεις και δεν υπόκειται σε καμία φορολογική επιβάρυνση. 

4. Κατά τη διάρκεια της επιδότησης του ενοικίου, οι δικαι¬ 
ούχοι δεν χάνουν το δικαίωμα συμμετοχής τους σε προ¬ 
γράμματα στεγαστικής αποκατάστασης για μόνιμη στέγη 
(προγράμματα δανειοδότησης για την αγορά, κατασκευή ή 
βελτίωση πρώτης κατοικίας και προγράμματα παραχώρη¬ 
σης οικοπέδων), από την απόκτηση της οποίας εκπίπτουν 
αυτοδικαίως του ανωτέρω δικαιώματος. 

5. Στηνπερίπτωση που δικαιούχοιτης επιδότησης είναι και 
οι δύο σύζυγοι ως παλιννοστούντες ομογενείς, στο μισθω¬ 
τήριο συμβόλαιο δύναται να ορίζεται ένας έκτων δύο ως μι¬ 
σθωτής, με την έγγραφη συναίνεση του άλλου. 


6. Στις περιπτώσεις παλιννοστούντων ομογενών, οι οποίοι 
ελάμβαναν στεγαστικό επίδομα από το Εθνικό Ίδρυμα Υπο¬ 
δοχής Αποκατάστασης Αποδήμων και Παλιννοστούντων 
Ομογενών Ελλήνων (Ε.Ι.Υ.Α.Α.Π.Ο.Ε.), προκειμένου για την 
προσωρινή στεγαστική τους αποκατάσταση, αυτοί θα προη- 
γηθούν όλων των ως άνω δικαιούχων της παραγράφου 1, 
προκειμένου να υπαχθούν στο παρόν πρόγραμμα επιδότη¬ 
σης ενοικίου. 

7. Στις περιπτώσεις ομογενών για την στέγαση των οποίων 
το Ε.Ι.Υ.Α.Α.Π.Ο.Ε. είχε συνάψει μισθωτική σύμβαση με ιδιώ¬ 
τη, μετά την 16η Φεβρουάριου 2000, αυτοί θα προηγηθούν 
όλων των ως άνω δικαιούχων της παραγράφου 1, προκειμέ¬ 
νου να υπαχθούν στο παρόν πρόγραμμα επιδότησης ενοικίου. 

Γ. Αρμόδιοι φορείς, διάρκεια και απαιτούμενα δικαιολογη- 
τικά 

1. Αρμόδιο όργανο για τη σύναψη των μισθωτικών συμβά¬ 
σεων σε εφαρμογή του προγράμματος επιδότησης ενοικίου 
είναι ο Γ ενικός Γ ραμματέας της Περιφέρειας εντός των 
ορίων της οποίας ευρίσκεται η προς ενοικίαση κατοικία ή ο 
νόμιμος εκπρόσωπός του, ο οποίος υπογράφει σε αυτές ως 
«εκτρίτου συμβαλλόμενος», προκειμένου μόνο να καταβλη¬ 
θεί η επιδότηση, και ο οποίος δεν φέρει ευθύνη για οποιεσ- 
δήποτε φθορές ή άλλες υποχρεώσεις που θα προκύψουν 
από τη χρήση της κατοικίας. 

2. Η διάρκεια της επιδότησης ορίζεται κατ’ ανώτατο όριο 
σε δύο (2) έτη (ένα συν ένα έτος), είτε αφορά σε νέα μισθω¬ 
τική σύμβαση, στις περιπτώσεις προηγούμενης χορήγησης 
από το Ε.Ι.Υ.Α.Α.Π.Ο.Ε. στεγαστικού επιδόματος σε ομογε¬ 
νή, είτε σε ανανέωση παλαιότερης, που είχε συναφθεί από 
το Ε.Ι.Υ.Α.Α.Π.Ο.Ε., με ομογενή ενταγμένο σε σχετικό πρό¬ 
γραμμα, μετά τη δημοσίευση του Ν. 2790/ 2000. 

3. Η επιδότηση αρχίζει από την ημερομηνία υπογραφής 
του μισθωτηρίου συμβολαίου από την Περιφέρεια ως εκτρί¬ 
του συμβαλλομένου. 

4. Η αίτηση για τη χορήγηση της επιδότησης του ενοικίου 
υποβάλλεται στη Δ/νση Αλλοδαπών και Μετανάστευσης 
(Τμήμα Κοινωνικής Ένταξης) της Περιφέρειας εντός των 
ορίων της οποίας ευρίσκεται η προς ενοικίαση κατοικία. 

5. Μαζί με την αίτηση και το υπογεγραμμένο από τον δι¬ 
καιούχο μισθωτή και εκμισθωτή ιδιωτικό συμφωνητικό μί¬ 
σθωσης της συγκεκριμένης κατοικίας, υποβάλλονται τα 
εξής δικαιολογητικά: 

- Αντίγραφο διαβατηρίου ή οποιουδήποτε άλλου εγγρά¬ 
φου, αποδεικτικού της ημερομηνίας μόνιμης εγκατάστασης 
στην Ελλάδα. Στην περίπτωση που οι ενδιαφερόμενοι δεν 
διαθέτουν διαβατήριο με την ένδειξη «παλιννόστηση», ώστε 
να τεκμαίρεται η ημερομηνία μόνιμης εγκατάστασης τους 
στην Ελλάδα, όπως και σε κάθε περίπτωση αμφιβολιών ως 
προς την ημερομηνία αυτή, θα πρέπει να προσκομίζονται 
επιπλέον αποδεικτικά στοιχεία της εγκατάστασής τους ως 
31.12.1999. 

- Πιστοποιητικό οικογενειακής κατάστασης. 

- Βεβαίωση του Δήμου ή της Κοινότητας για την μόνιμη κα¬ 
τοικία στην περιοχή τους. 

- Υπεύθυνη δήλωση του Ν. 1599/1986, ότι δεν διαθέτουν οι 
ίδιοι, οι σύζυγοι ή δηλωθέν ως προστατευόμενο μέλος του 
νοικοκυριού τους, πλήρες δικαίωμα κυριότητας ή ισόβιας 
επικαρπίας ή οίκησης εξ ολοκλήρου ή επί ιδανικού μεριδίου, 
σε άλλο σπίτι ή σπίτια ή διαμερίσματα στην Ελλάδα. 

- Αντίγραφο φορολογικής δήλωσης ή ελλείψει αυτής, βε¬ 
βαίωση της αρμόδιας Δ.Ο.Υ. της περιοχής στην οποία δια¬ 
μένει ο αϊτών, από την οποία να προκύπτει ο Αριθμός Φορο¬ 
λογικού Μητρώου (Α.Φ.Μ.). 

- Αντίγραφο προηγούμενης μισθωτικής σύμβασης, η 
οποία είχε συναφθεί από το Ε. I. Υ.Α. Α. Π. Ο. Ε. για λογαριασμό 
του εν λόγω ομογενή (αν συντρέχει τέτοια περίπτωση). 

- Αποδεικτικό χορήγησης σχετικού επιδόματος κατά το 
παρελθόν από το Ε.Ι.Υ.Α.Α.Π.Ο.Ε. για την κάλυψη αναγκών 
ενοικίασης πρώτης κατοικίας (αν συντρέχει περίπτωση) 

- Βεβαίωση μηχανικού της Περιφέρειας για την καταλλη¬ 
λότητα της προς στέγαση κατοικίας. 

6. Η προσκόμιση των ανωτέρω δικαιολογητικών είναι σω- 
ρευτική, η δε βεβαίωση του Δήμου ή της Κοινότητας για τη 
μόνιμη κατοικία, δεν υποκαθιστά σε καμία περίπτωση την έλ¬ 
λειψη αντιγράφου διαβατηρίου ή οποιουδήποτε άλλου εγ¬ 
γράφου, αποδεικτικού της ημερομηνίας μόνιμης εγκατά¬ 
στασης των δικαιούχων στην Ελλάδα (και όχι απλά της ημε¬ 
ρομηνίας εισόδου τους στη χώρα). 

7. Οι ομογενείς που υποβάλλουν προηγούμενη μισθωτική 
σύμβαση που είχε συναφθεί από το Ε.Ι.Υ.Α.Α.Π.Ο.Ε. για λο¬ 
γαριασμό τους ή αποδεικνύεται ότι τους είχε χορηγηθεί από 
το Ε.Ι.Υ.Α.Α.Π.Ο.Ε. κατά το παρελθόν επίδομα για την κάλυ¬ 
ψη αναγκών ενοικίασης πρώτης κατοικίας, προηγούνται 
όλων των υπολοίπων ομογενών στην προαναφερθείσα δια¬ 
δικασία, προκειμένου για σύναψη νέας μισθωτικής σύμβα¬ 
σης, που αφορά είτε στην ενοικίαση άλλης κατοικίας είτε 
στην ανανέωση σύμβασης που έληξε. 

8. Τα δικαιολογητικά κατατίθενται σε πρωτότυπη μορφή ή 
επίσημα επικυρωμένα και μεταφρασμένα, όπου απαιτείται. 

Δ. Παύση καταβολής της επιδότησης 

1. Η μισθωτική σύμβαση λύεται αυτοδικαίως με το πέρας 
του χρόνου, που καθορίζεται στο ιδιωτικό συμφωνητικό 
ενοικίασης, και μπορεί να ανανεωθεί εγγράφως σε περίπτω¬ 
ση που το χρονικό αυτό όριο αφορά διάστημα κάτω των δύο 
ετών και μόνο για κάλυψη του διαστήματος, που απομένει, 
απλουστευμένης της διαδικασίας ως προς την υποβολή των 
δικαιολογητικών. 

2. Με τη λύση της σύμβασης τυχόν οικονομικές απαιτή¬ 
σεις του εκμισθωτή θα βαρύνουν αποκλειστικά τον διαμένο- 
ντα ομογενή. 

3. Σε κάθε περίπτωση που θα αποδειχθεί ότι δεν πληρού- 
ται κάποια από τις προϋποθέσεις που προβλέπονται στην 
παρούσα για το πρόσωπο του δικαιούχου, παύει οριστικά η 
καταβολή της επιδότησης του ενοικίου. 

4. Η καταβολή της επιδότησης του ενοικίου παύει επίσης 
οριστικά σε κάθε περίπτωση που το επιδοτούμενο οίκημα 
επινοικιάζεται, όπως και σε κάθε περίπτωση που ο ομογενής 
θα αποκτήσει μόνιμη στέγη. 

5. Σε περίπτωση παύσης της επιδότησης του ενοικίου, η 
Περιφέρεια διατηρεί το δικαίωμα απαίτησης του ποσού της 
επιδότησης από τον δικαιούχο, από την ημερομηνία που ο 
ίδιος έπαυσε να πληροί τις ως άνω προϋποθέσεις, έντοκα, 
με επιτόκιο ίσο με αυτό των εντόκων γραμματίων του Ελλη¬ 
νικού Δημοσίου δωδεκάμηνης διάρκειας, προσαυξανόμενα 
κατά 2 εκατοστιαίες μονάδες. Το σύνολο της απαίτησης βε¬ 
βαιώνεται στην αρμόδια Δ.Ο.Υ., στην περιοχή της οποίας 
βρίσκεται το ακίνητο που ενοικιάζεται, διακόπτεται δε σε αυ¬ 
τό με εντολή της Περιφέρειας κάθε παροχή κοινωφελών 
εγκαταστάσεων (νερό, ρεύμα και τηλέφωνο). 

6. Για όλα τα λοιπά σχετικά ζητήματα που δεν καθορίζο¬ 
νται με την παρούσα απόφαση, ακολουθείται η διαδικασία 
που διέπει γενικότερα τις μισθωτικές συμβάσεις. 

Ε. Κάλυψη δαπάνης 

Από τις διατάξεις της απόφασης αυτής προκαλείται δαπά¬ 
νη η οποία βαρύνει το Πρόγραμμα Δημοσίων Επενδύσεων 
(Π.Δ.Ε.) και η χρηματοδότησή της θα πραγματοποιηθεί από 
την ΣΑΕ 031 του Υπουργείου Οικονομίας και Οικονομικών, 
το ύψος της οποίας δεν μπορεί εκ των προτέρων να υπολο¬ 
γιστεί. 

ΣΤ. Λοιπά ζητήματα 

1. Σε μισθωτικές συμβάσειςτων οποίωνη ισχύς έληξε οπο¬ 
τεδήποτε πριν από την ημερομηνία έναρξης της παρούσας, 


πλην όμως παρατάθηκαν σιωπηρώς για αόριστο χρονικό 
διάστημα με την συγκατάθεση του εκμισθωτή, δύναται να 
καταρτισθεί εφεξής μισθωτική σύμβαση στην οποία η Περι¬ 
φέρεια θα υπεισέρχεται ως εκ τρίτου συμβαλλόμενη, ανα¬ 
λαμβάνοντας τις αντίστοιχες οικονομικές επιβαρύνσεις ανα¬ 
δρομικά για το χρονικό διάστημα από την προηγούμενη λή¬ 
ξη μέχρι και την κατάρτιση νέας μισθωτικής σύμβασης. 

2. Σε περίπτωση που ο ομογενής άλλαξε κατοικία μετά την 
7.3.2003 χωρίς να καταρτισθεί έγγραφη μισθωτική σύμβαση, 
δύναται να καταρτισθεί εφεξής της Περιφέρειας δυναμένης 
να υπεισέλθει ως εκ τρίτου συμβαλλόμενος, αναλαμβάνο¬ 
ντας τη σχετική δαπάνη που αντιστοιχεί στο χρονικό διάστη¬ 
μα από 7.3.2003 μέχρι την κατάρτιση της νέας σύμβασης. 

3. Κατά τα λοιπά και σύμφωνα με το άρθρο 19 του Ν. 
3072/2002, οι οικείες Περιφέρειες υποκαθιστούν αυτοδικαί¬ 
ως το Ε.Ι.Υ.Α.Α.Π.Ο.Ε. στις μισθωτικές συμβάσεις που αυτό 
είχε συνάψει σε εφαρμογή του άρθρου 3, παράγραφος δ, 
εδάφιο βτου Ν. 2790/2000, δηλαδή πληρώνουν το ενοίκιο 
στο πλαίσιο των ανωτέρω μισθωτικών συμβάσεων μέχρι τη 
λήξη τους, η δε κάλυψη της δαπάνης αυτής βαρύνει επίσης 
το Π.Δ.Ε. (ΣΑΕ 031). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Μαρτίου 2004 

οι ΥΠΟΥΡΓΟΙ 

ΟΙΚΟΝΟΝΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Ν. ΑΛΙΒΙΖΑΤΟΣ 

-♦- 

Αριθ. Α2-119 (2) 

Σύσταση ειδικού λογαριασμού του Ταμείου Λαϊκών Αγορών 
για την ενίσχυση των Ομοσπονδιών της παραγράφου 5 
του Ν. 1023/1980. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/85) «Κυβέρνηση και Κυβερ¬ 
νητικά όργανα». 

β) Του Π.Δ. 397/88 (ΦΕΚ 185/Α/88) «Οργανισμός του 
Υπουργείου Εμπορίου», όπως τροποποιήθηκε και ισχύει. 

γ) Του Π.Δ. 27/96 (ΦΕΚ 19/Α/96) «Συγχώνευση των Υπουρ¬ 
γείων Τουρισμού, Βιομηχανίας-Ενέργειας-Τεχνολογίας και 
Εμπορίου στο Υπουργείο Ανάπτυξης». 

δ) Του Ν. 1023/1980 (ΦΕΚ47/Α/80) «Περίτροποποιήσεως 
καισυμπληρώσεωςτου Ν. 2527/1920 «ΠερίΔιπλωμάτων Ευ¬ 
ρεσιτεχνίας». 

ε) Του Ν. 3105/2003 (ΦΕΚ 29/Α/2003) «Τουριστική Εκπαί¬ 
δευση και κατάρτιση, ρυθμίσεις για τουρισμό και άλλες δια¬ 
τάξεις». 

στ) Του Ν. 3190/2003 (ΦΕΚ 249/Α/2003) «Τροποποίηση 
του Ν. 2323/95 Υπαίθριο Εμπόριο και άλλες διατάξεις» και 
άλλες διατάξεις». 

ζ) Του Ν.Δ. 496/74 «Περί λογιστικού των Ν.Π.Δ.Δ.». 

η) Του Ν. 2362/95 (ΦΕΚ 247/Α/95) «Περί Δημοσίου Λογι¬ 
στικού ελέγχου των δαπανών του Κράτους» και άλλες δια¬ 
τάξεις». 

θ) Του Π.Δ. 81/2002 (ΦΕΚ 57/Α/2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

ι) Του Ν. 2771/1999 «Περί Ειδικών Λογαριασμών και άλλες 
διατάξεις». 

2. Την Α2-634/2003 Απόφαση του Υφυπουργού Ανάπτυξης 
«Τρόπος, όροι και προϋποθέσεις διάθεσης εισπραττόμενου 

ποσού σύμφωνα με τις διατάξεις του άρθρου 49 του Ν. 
3105/2003». 

3. Την Α2-730/2003 Απόφαση του Υφυπουργού Ανάπτυξης 
«Αύξηση του εισπραττόμενου ποσού, σύμφωνα με τις δια- 
τάξειςτου άρθρου 49του Ν. 3105/2003». 

4. Την 21386/16.7.2003 Κοινή Απόφαση του Πρωθυπουρ¬ 
γού και του Υπουργού Ανάπτυξης «Περί ανάθεσης αρμοδιο¬ 
τήτων στον Υφυπουργό Ανάπτυξης Κίμωνα Κουλούρη». 

5. Την 1065956/863/Α006/15.7.2003 Απόφαση του Πρω¬ 
θυπουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονομίας 
και Οικονομικών». 

6. Το 28840/14.1.2004 έγγραφο του Οργανισμού Λαϊκών 
Αγορών με συνημμένο το 5040/23.12.2003 έγγραφο της 
Υπηρεσίας Δημοσιονομικού Ελέγχου και την 16/18.12.2003 
πράξη της Επιτρόπου του Ελεγκτικού Συνεδρίου. 

7. Το γεγονός ότι από την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

1. Συνιστάται στην Τράπεζα της Ελλάδος «Ειδικός Λογα¬ 
ριασμός του Ταμείου Λαϊκών Αγορών για την ενίσχυση των 
Ομοσπονδιών της παραγράφου 5 του Ν. 1023/1980», το 
οποίο ταμείο, σύμφωνα με το Ν. 3190/03 μετονομάστηκε σε 
«Οργανισμό Λαϊκών Αγορών Αθήνας-Πειραιά», αποκαλού- 
μενος εφεξής «Λογαριασμός». 

2. Σκοπός του Ειδικού Λογαριασμού είναι η διάθεση και 
διαχείριση μέρους του πόρου που αναφέρεται στο εισπρατ- 
τόμενο ημερήσιο δικαίωμα υπέρ του Οργανισμού Λαϊκών 
Αγορών Αθήνας-Πειραιά, από τους προσερχόμενους επαγ- 
γελματίες και παραγωγούς πωλητές στις Λαϊκές Αγορές. Το 
εν λόγω ποσό από τον παραπάνω πόρο, σύμφωνα με τον Ν. 
3105/03, προορίζεται και ως εκ τούτου μπορεί να διατίθεται 
για τον εκσυγχρονισμό, τη βελτίωση της λειτουργίας και την 
προβολή των Λαϊκών Αγορών, καθώς και για την κάλυψη μέ¬ 
ρους των λειτουργικών αναγκών της Πανελλήνιας Ομο¬ 
σπονδίας Συλλόγων Παραγωγών Αγροτικών Προϊόντων Πω- 
λητών Λαϊκών Αγορών και της Πανελλήνιας Ομοσπονδίας 
Σωματείων Πωλητών Λαϊκών Αγορών. Το ποσό για τις ανά¬ 
γκες αυτές δεν μπορεί να υπερβαίνει το 20% του αποδιδό¬ 
μενου σε κάθε Ομοσπονδία ποσού. 

3. Ο πόρος του Λογαριασμού είναι ποσό ευρώ 0,30 απότο 
καθοριζόμενο ημερήσιο δικαίωμα υπέρ του Οργανισμού 
Λαϊκών Αγορών Αθήνας-Πειραιά, εισπραττόμενο από τους 
προσερχόμενους επαγγελματίες και παραγωγούς πωλητές 
στις Λαϊκές Αγορές. 

4. Η κίνηση του Λογαριασμού καθορίζεται ως εξής: 

α) Ο Λογαριασμός θα πιστώνεται με το ποσό των ευρώ 
0,30 από το καθοριζόμενο ημερήσιο δικαίωμα υπέρ του Ορ¬ 
γανισμού Λαϊκών Αγορών Αθήνας-Πειραιά, εισπραττόμενο 
από τους προσερχόμενους επαγγελματίες και παραγωγούς 
πωλητές στις Λαϊκές Αγορές. Η πίστωση αυτή θα πραγμα¬ 
τοποιείται το πρώτο δεκαήμερο του επόμενου από την εί¬ 
σπραξή του μήνα, με μέριμνα και ευθύνη του Οργανισμού 
Λαϊκών Αγορών Αθήνας-Πειραιά. 

β) Ο Λογαριασμός θα χρεώνεται ως εξής: 

- Η ενδιαφερόμενη Ομοσπονδία θα υποβάλλει σχετική αί¬ 
τηση, με συνημμένη απόφαση του Διοικητικού της Συμβου¬ 
λίου, μέσω του Οργανισμού Λαϊκών Αγορών στο Υπουργείο 
Ανάπτυξης, προκειμένου να φροντίσει για την έκδοση της 
κοινής απόφασης των Υπουργών Ανάπτυξης και Οικονομίας 
και Οικονομικών. Στην απόφαση αυτή θα αναφέρεται επα¬ 
κριβώς ο σκοπός για τον οποίο εγκρίνεται η διάθεση του συ¬ 
γκεκριμένου ποσού στην ενδιαφερόμενη Ομοσπονδία. 

- Το Διαχειριστικό Όργανο (Οργανισμός Λαϊκών Αγορών 
Αθήνας-Πειραιά) του Ειδικού Λογαριασμού, μετά την έκδο¬ 
ση της προαναφερθείσας Κοινής Υπουργικής Απόφασης, 
δίνει εντολή στην Τράπεζα της Ελλάδος για την μεταφορά 


του ποσού σε λογαριασμό της ενδιαφερόμενης Ομοσπον¬ 
δίας που τηρείται σε οποιαδήποτε εμπορική τράπεζα. 

- Ο Πρόεδρος της Ομοσπονδίας, ή ο νόμιμα εξουσιοδοτη¬ 
μένος εκπρόσωπός της, μετά την ανάληψη του ποσού θα με¬ 
ριμνά για τη διάθεση αυτού, σύμφωνα μετά οριζόμενα στην 
ανωτέρω απόφαση. 

- Το εν λόγω ποσό πρέπει να διατίθεται εντός τριών (3) μη¬ 
νών από την είσπραξή του, μέσα δε σε διάστημα ενός (1) μή¬ 
να από τη λήξη της παραπάνω προθεσμίας, η ενδιαφερόμε¬ 
νη Ομοσπονδία υποχρεούται να υποβάλλει στον Οργανισμό 
Λαϊκών Αγορών τα σχετικά νόμιμα παραστατικά για την από¬ 
δοση του λογαριασμού (τιμολόγια, αποδείξεις πληρωμών, 
προσφορές, κλπ.). 

- Ο Οργανισμός Λαϊκών Αγορών μετά το πέρας του ελέγ¬ 
χου ενημερώνειτην αρμόδια Δ/νση Τιμών Τροφίμων-Ποτών. 

- Σε περίπτωση μη τήρησης της νόμιμης διαδικασίας, η 
απόφαση έγκρισης θα ανακαλείται και η Ομοσπονδία στην 
οποία χορηγήθηκε το ποσό θα υποχρεούται να επιστρέφει 
τούτο στο ακέραιο, σύμφωνα μετά οριζόμενα στις διατάξεις 
περί είσπραξης δημοσίων εσόδων. 

5. Η διαχείριση του Ειδικού Λογαριασμού θα ελέγχεται κα¬ 
τασταλτικά από το Ελεγκτικό Συνέδριο. Το Διαχειριστικό 
Όργανο (Οργανισμός Λαϊκών Αγορών Αθήνας-Πειραιά) του 
Ειδικού Λογαριασμού θα συντάσσει κάθε χρόνο προϋπολο¬ 
γισμό και απολογισμό τους οποίους θα υποβάλλει για έλεγ¬ 
χο και αξιολόγηση στο Υπουργείο Οικονομικών, Γενικό Λο¬ 
γιστήριο του Κράτους. Ο προϋπολογισμός και απολογισμός 
συντάσσεται και δημοσιεύεται σύμφωνα με τις σχετικές 
εγκυκλίους του Γενικού Λογιστηρίου και υπόκειται στους 
προβλεπόμενους δημοσιονομικούς ελέγχους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΦΑΡΜΑΚΗΣ ΚΙΜΩΝ ΚΟΥΛΟΥΡΗΣ 

-♦- 

Απόφαση Αριθ. ΦΓ10/4574 (3) 

Αναστολή της ισχύος της ΦΓ10/1760/21.1.2004 

αποφάσεωςτου Προέδρου του Ελεγκτικού Συνεδρίου. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις των άρθρων 7 και 76 του Οργανισμού του 
Ελεγκτικού Συνεδρίου (Π.Δ. 774/1980). 

2. Τις διατάξειςτων άρθρων 13παρ. 2του Ν. 2298/1995 και 
8τουΝ. 2741/1999. 

3. Τις 48208/1965, 7818/1979, 5152/1982, 18621/1990 και 
16805/1999 αποφάσεις της Ολομέλειας «περί συστάσεως 
Κλιμακίων». 

4. Τα πρακτικά της 6ης/25.2.2004 Γενικής Συνεδριάσεως 
της Ολομέλειας του Ελεγκτικού Συνεδρίου και 

5. Την ανάγκη εύρυθμης λειτουργίας των Κλιμακίων του 
Ελεγκτικού Συνεδρίου, αποφασίζουμε: 

Την αναστολή της ισχύος, μέχρις εκδόσεως νεωτέρας 
σχετικής, της ΦΓ. 10/1760/21.1.2004 (ΦΕΚ 88 τ. Β') αποφά- 
σεως μας με την οποία τροποποιήθηκε η ΦΓ10/14361/ 
27.6.2003 απόφαση «περί συγκροτήσεωςτων Κλιμακίωντου 
Ελεγκτικού Συνεδρίου για το δικαστικό έτος 2003 - 2004». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Φεβρουάριου 2004 

Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




